13/07/2012 | Administración LocalMunicipal
Betanzos
Anuncio convocatoria subvencións para actuacións de rehabilitación de vivendas na ARCH

A Xunta de Goberno Local deste Concello reunida en sesión de 28 de xuño de 2012 adoptou acordo de aprobación da seguinte convocatoria: 1. A través da presente procédese á convocatoria da novena fase de actuacións de rehabilitación de vivendas ao abeiro do Plan estatal de vivienda e rehabilitación 2009-2012, periodo 2011, promovidas por persoas físicas ou comunidades de propietarios, en execución do Acordo da Comisión bilateral celebrada o 14 de maio de 2012 relativa á Área de rehabilitación do casco histórico, dos barrios de A Magdalena e Nosa Señora dos Remedios en Betanzos (A Coruña), celebrado entre o Ministerio de Fomento, o Instituto Galego da Vivenda e Solo da Xunta de Galicia e o Concello de Betanzos.2. Esta convocatoria encádrase dentro da programación que o Concello de Betanzos prevé para o PLAN DE VIVIENDA E REHABILITACIÓN 2009-2012, obxectivos 2011, concretándose para 20 actuacións en número de vivendas a rehabilitar, susceptibles de ampliación de permitilo os recursos que aquí se autorizan.3. As bases reguladoras son as contidas na Ordenanza municipal reguladora das axudas á rehabilitación de vivendas publicada no Boletín Oficial da Provincia nº 260 do 11 de novembro de 2003, así como as determinacións aplicables do Decreto 402/2009, de 22 de outubro, publicado no DOG nº 217 de 5 de novembro de 2009. Para o non previsto nesta convocatoria e nas bases será de aplicación a Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o regulamento da Lei 9/2007 e supletoriamente a Lei 38/2003, do 17 de novembro, xeral de subvencións. Poderán participar nesta convocatoria as persoas físicas individualmente ou colectivamente a través dunha comunidade de propietarios que pretendan facer rehabilitacións en vivendas ou edificios de vivendas que estean situados no ámbito da Área de rehabilitación do casco histórico, dos barrios de A Magdalena e Nosa Señora dos Remedios en Betanzos, declarada actuación protexida (ARI) o 24/10/2002.1. Unha vez obtida a cualificación definitiva da actuación e determinado o gasto subvencionable, dacordo co artigo 45 do Decreto 402/2009, de 22 de outubro, poderán obter subvencións as persoas promotoras das actuacións, cuxas vivendas ou edificios de vivendas estean situados no ámbito da Área de rehabilitación declarada e cumpran ademáis os requisitos establecidos no artigo 10º da Lei 9/2007, de subvencións de Galicia.2. Cando as actuacións de rehabilitación fosen executadas colectivamente a través dunha comunidade de propietarios, poderán acadar a condición de beneficiarios das subvencións as persoas físicas, titulares das vivendas, partícipes da dita comunidade en función da súa cota de participación nas anteditas actuacións. A persoa promotora interesada en participar nesta convocatoria, deberá presentar unha solicitude, segundo os modelos normalizados que figuran como anexos, acompañados da documentación que se especifica, dacordo aos criterios establecidos na Ordenanza municipal reguladora das axudas á rehabilitación de vivendas.2. As solicitude deberán ir dirixidas á Oficina de Rehabilitación Municipal do Concello de Betanzos, presentándose preferentemente no rexistro do Concello, podendo facelo tamén polos restantes medios previstos no artigo 38.4º da Lei 30/1992, de 26 de novembro, de réxime xurídico das administracións públicas e do procedemento administrativo común.1. Coa solicitude de cualificación provisional das actuacións deberá acompañarse a seguinte documentación, segundo os modelos normalizados que figuran como anexos: a) Anexos de declaracións debidamente formalizados e asinados, fotocopia compulsada do DNI do solicitante así como a documentación acreditativa de estar ao día nas súas obrigas tributarias e sociais cos organismos correspondentes. b) Documentación acreditativa dos ingresos mediante declaración ou declaración presentadas por cada un dos membros da unidade familiar relativa ao último período impositivo con plazo de presentación vencido, no intre da solicitude da axuda. Se o solicitante non tivera presentado declaración, por no estar obrigado a elo, incluirá unha declaración responsable que permita avaliar os ingresos familiares. Esta documentación requerirase aos efectos da valoración prevista no artigo 9ºb) da Ordenanza municipal reguladora das axudas á rehabilitación de vivendas, sendo exixible en todo caso para as actuacións previstas no artigo 45.2º do Decreto 402/2009, do 22 de outubro, relativas á rehabilitación, para uso propio, de elementos privativos dos edificios –vivendas. c) Declaración responsable da unidade familiar, segundo modelo anexo, para os efectos da solicitude das axudas de vivenda. d) Documentación acreditativa da titularidade do inmoble ou dun dereito real sobre este. e) Fotografías en cor de todas as fachadas e do exterior da edificación ou edificacións onde se pretende actuar. No suposto de obras no interior das vivendas, fotografías en cor de todas as estancias nas que se vaia actuar. f) No suposto de que as obras afecten á distribución do inmoble deberán achegarse planos que recollan a modificación que se pretende acometer. g) Memoria descritiva das actuacións de rehabilitación ou, se é o caso, proxecto técnico debidamente tramitado. h) Anexo de obras debidamente formalizado no que se resuman as actuacións por tipos e se indique o ano previsto de finalización das obras. i) Para o caso de comunidades de propietarios achegarase unha relación dos partícipes na rehabilitación segundo o modelo anexo a esta convocatoria.2. Coa solicitude de cualificación definitiva e concesión da subvención deberán achegarse os seguintes documentos: a) Anexo de declaración de non estar incurso en ningunha das causas de prohibición para obter a condición de beneficiario dunha subvención, de non ter solicitada ou concedida nengunha outra axuda para as mesmas actuacións, así como de estar ao día nas súas obrigas tributarias e sociais cos organismos correspondentes, debidamente formalizado e asinado. b) Licenza muncipal de obras na que deberán figurar, polo menos, as actuacións para as que se solicita a cualificación. c) De ser o caso, certificación final de obras asinada por técnico competente. d) De ser o caso certificado das instalacións térmicas, eléctricas, posta en marcha de ascensor, etc, tramitados ante a Consellería de Economía e Industria. f) Fotografías en cor das actuacións realizadas. g) Certificación da entidade de crédito de ter aberta ao seu nome unha conta na que se desexe que se realice o pagamento. h) Copias compulsadas das facturas e xustificantes de pagamento dacordo co establecido no artigo 42º do Decreto 11/2009, do 8 de xaneiro, polo que se aproba o regulamento da Lei 9/2007, de 13 de xuño, segundo a relación anexa á solicitude. Para o caso de que o promotor fose unha comunidade de propietarios, a documentación das letras a) e g) deberá ser presentada individualmente polos partícipes coa súa solicitude de subvención específica. O prazo de presentación de solicitudes para participar nesta convocatoria e optar á cualificación provisional das actuacións protexibles será de dous meses contados desde o día seguinte ao da publicación desta convocatoria no Boletín Oficial da Provincia de A Coruña.1. Considérase gasto subvencionable o orzamento da actuación que figure na cualificación definitiva emitida polo correspondente xefe territorial da Consellería de Medio Ambiente, Territorio e Infraestruturas, sempre que se xustifique o seu efectivo pagamento, de conformidad eco establecido no artigo 29º da Lei 9/2007.2. No suposto de que a cantidade xustificada sexa inferior ao orzamento da cualificación definitiva, o gasto subvencionable coincidirá co que resulte efectivamente xustificado e pagado.1. Estas axudas son compatibles coas previstas no Decreto 44/2011, do 10 de marzo, polo que se regulan as axudas autonómicas para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos camiños de Santiago.2. A suma das axudas financeiras estatais, autonómicas que se recollen nesta convocatoria, así como doutras administracións ou organismos públicos que correspondan, non poderán superar o 75% do orzamento protexido das actuacións, de acordo co establecido no artigo 75 da Lei 18/2008, do 29 de decembro, de vivenda de Galicia. As subvencións acadarán a cuantía dacordo cos importes fixados no Acordo da Comisión bilateral celebrada o 14 de maio de 2012, celebrado entre o Ministerio de Fomento, o Instituto Galego da Vivenda e Solo da Xunta de Galicia e o Concello de Betanzos, que se resumen nas seguintes fases e importes: Os modelos de anexos aos que se fai referenza nesta convocatoria atópanse publicados na páxina web do Concello de Betanzos na seguinte dirección: www.betanzos.net En Betanzos, a 5 de xullo de 2012. O ALCALDE-PRESIDENTE Asdo.- José Ramón García Vázquez